Kari Tarkiainen

**Kari Valtteri Tarkiainen** (s. 14. kesäkuuta 1938 Helsinki) on suomalainen historioitsija ja virkamies, filosofian tohtori 1974. Hänelle myönnettiin professorin arvonimi 2010. 

## Elämä ja ura
Tarkiainen on tehnyt uraa arkistolaitoksissa Ruotsissa ja Suomessa. Vuodesta 1971 hän toimi pitkään Ruotsin valtionarkistossa, jossa hän oli ensimmäinen arkistonhoitaja (*förste arkivarie*) 1978–1982 ja 1984–1992 sekä arkistoneuvos (*arkivråd*) 1992–1996. Hän oli Nordiska museetin arkistopäällikkö 1982–1984. Hän työskenteli uransa päätteeksi Suomen arkistolaitoksen pääjohtajana ja valtionarkistonhoitajana 1996–2003.

Tarkiainen on keskiajan ja varhaisen uuden ajan asiantuntija, joka on kirjoittanut yleisesityksiä kulttuuri- ja sosiaalihistorian alalta sekä elämäkertoja. Hän kuuluu historiantutkijana Eino Jutikkalan (Helsinki) ja Sten Carlssonin (Uppsala) koulukuntiin. Hän on tutkinut Venäjä-kuvaa Ruotsissa väitöskirjassa *Vår Gamble Arffiende Ryssen* (1974) ja kiteyttänyt havaintonsa tästä aiheesta teokseen *Moskoviten* (2017, suomenkielinen laitos *Moskovalainen* 2022), kirjoittanut elämäkerrat Mikael Agricolasta (1985, Viljo Tarkiaisen käsikirjoituksen pohjalta) ja Magnus Jacob Alopaeuksesta (1985). Hänen merkittävimpiä töitään ovat laaja historiateos *Finnarnas historia i Sverige 1–2* (1990–1993), joka valaisee suomalaisten panosta Ruotsin yhteiskuntaan keskiajalta toisen maailmansodan aikaan. Toinen suuri teos on monografia *Sveriges Österland. Från forntiden till Gustav Vasa* (2008, suomeksi *[[Ruotsin Itämaa. Esihistoriasta Kustaa Vaasaan|Ruotsin Itämaa]]* 2010), joka käsittelee Ruotsin merkitystä Suomelle, sen keskeisiä kysymyksiä Suomen historiassa, muuttoliikettä, hallinnon kehitystä, suomen ja ruotsin kielten välisiä suhteita. Viron Ruotsin-ajan historiasta hän on kirjoittanut teoksen *Provinsen bortom havet* (2013) yhdessä puolisonsa, virolaisen historiantutkijan Ülle Tarkiaisen (os. Liitoja) kanssa.

Tarkiainen on myös ollut kiinnostunut kaunokirjallisuudesta, mikä näkyy muun muassa teoksesta *Paavo Haavikko, modernisternas furste* (1997), elämäkerrallisesta pienoisromaanista *Särjetty sinetti* (2000), esseekokoelmasta *Januksen kahdet kasvot* (2003) sekä byrokratiasatiirista *Varjojen valtakunta* (2008). Hänen muistelmansa *Sade puhui latinaa* (2019) ovat kulttuurihistoriallinen kuvaus tekijänsä vaiheista hänen kolmessa kotimaassaan Suomessa, Ruotsissa ja Virossa.

## Perhe
Kari Tarkiaisen isoisä oli kirjallisuudentutkija Viljo Tarkiainen ja isoäiti oli kirjailija Maria Jotuni, joista molemmista hän on kirjoittanut elämäkerran. Hänen setänsä oli valtiotieteilijä Tuttu Tarkiainen ja veljensä runoilija Lauri Tarkiainen.  

## Teokset
* *Venäjäntulkit ja slavistiikan harrastus Ruotsin valtakunnassa vv. 1595–1661* (Historiallinen arkisto 64, 1969)
* *Vår Gamble Arffiende Ryssen* (väitöskirja, Uppsala universitet, 1974) 
* *Förvaringsmedel för arkivhandlingar* (Svenska Riksarkivet,1975) 
* *Finskt författningstryck från den svenska tiden* (Pohjola-Norden, 1980) 
* *Mikael Agricola, Suomen uskonpuhdistaja* (Otava, 1985, Viljo Tarkiaisen käsikirjoituksen pohjalta) 
* *Porvoon piispa Magnus Jacob Alopaeus 1743–1818* (Suomen Historiallinen Seura,1985) 
**Se vanha vainooja* (Suomen Historiallinen Seura,1986) 
* *Viljo Tarkiainen, suomalainen humanisti* (Suomalaisen Kirjallisuuden Seura, 1987) 
* *Finnarnas historia i Sverige* 1–2 (Suomen Historiallinen Seura ja Nordiska museet, 1990, 1993)  ja 951-8915-72-5
* *Paavo Haavikko, modernisternas furste. Lyriken 1951–1966* (Atlantis, 1997) 
* *Särjetty sinetti* (WSOY, 2000) 
* *Suomalaiset Ruotsissa*. Jouni Korkiasaari ja Kari Tarkiainen. (Siirtolaisuusinstituutti, 2000) 
* *Januksen kahdet kasvot: esseitä arkistoista ja historiasta* (Suomalaisen Kirjallisuuden Seura, 2003) 
* *[[Ruotsin Itämaa. Esihistoriasta Kustaa Vaasaan|Sveriges Österland]]* (Svenska litteratursällskapet i Finland, 2008, ; suomeksi *Ruotsin Itämaa*, sis. joitakin tarkistuksia, Svenska litteratursällskapet i Finland, 2010) )
* *Varjojen valtakunta* (Raudpats, 2008) 
**Provinsen bortom havet. Estlands svenska historia 1561–1710* Ülle Tarkiaisen kanssa (Svenska litteratursällskapet i Finland, 2013) , viroksi *Meretagune maa* (Varrak, 2014)
* *Maria Jotuni – vain ymmärrys ja hymy* (Musarum minister, 2013) 
* *Moskoviten. Sverige och Ryssland 1478–1721* (Svenska litteratursällskapet i Finland, 2017) 
**Sade puhui latinaa. Muisti- ja mielikuvia matkan varrelta* (Siltala, 2019) 
**Moskovalainen. Ruotsi, Suomi ja Venäjä 1478-1721* (Suomalaisen Kirjallisuuden Seura, 2022) 
**Taikaa ilmassa. Esseitä vanhasta ja nykyisestä Virosta* (SKS Kirjat, 2024) 

### Toimituksia
* *Ruotsin ja Venäjän rauhanneuvottelut 1557. Mikael Agricola Ruotsin lähetystön jäsenenä*. Toim. ja ruotsinkieliset asiakirjat suom. Kari Tarkiainen, venäjänkieliset asiakirjat suom. ja komm. Gennadi Kovalenko ja Nina Kovalenko. (Suomalaisen Kirjallisuuden Seura, 2007) 
**Valtakunnan vaihdos 1809. Ajan tuntoja Alopaeuksen pappissuvun papereissa.* Toim. ja esipuheella varustanut Kari Tarkiainen. (Suomalaisen Kirjallisuuden Seura, 2009) 

## Palkintoja
* Suomalaisen Kirjallisuuden Seuran Elias Lönnrot -palkinto 1987
* Historian Ystäväin Liiton Vuoden historiateos -palkinto 1991
* Suomen Historiallisen Seuran palkinto 1993
* Kungliga Patriotiska sällskapetin Gösta Berg -mitali 1996
* Svenska Akademiens Finlandspris 1997
* Suomen Tiedeseuran Theodor Homénin palkinto 2000
* Agricola-mitali 2007
*Svenska litteratursällskapetin i Finland Ragnar, Ester, Rolf ja Margareta Bergbomin rahaston palkinto 2009
*Vasamuseets Vänner -yhdistyksen palkinto 2013
* Valtioneuvos Mauritz Hallbergin palkinto 2018
*Moskoviten-teoksen ehdokkuus ruotsalaiseen Stora Fackbokspriset -palkintoon 2018

## Kunniamerkkejä
* Suomen Leijonan ritarikunnan komentaja
* Ruotsin Pohjantähden ritarikunnan komentaja
* Viron Maarjamaan ristin ritarikunnan V luokan ritari.

## Lähteet
**Kutsu Filosofisen Tiedekunnan maisteri- ja tohtoripromootioon* 1964, s. 153
**Pääjohtajakunta 1917–2005* (2005)
**Suomen Historiallisen Seuran matrikkeli 1875–2007* (2007)
* Juhlakirja *Musarum minister* (1998)

### Viitteet